প্ৰেম ৰাম দুবে

প্ৰেম ৰাম দুবে (ইংৰাজী: Prem Ram Dubey; ২২ অক্টোবৰ ১৯৩৩ – ১৭ ছেপ্টেম্বৰ ২০১২) এজন ভাৰতীয় অধিবক্তা আৰু ৰাজনীতিবিদ। তেওঁ কোসাল ৰাজ্যিক আন্দোলনৰ প্ৰতিষ্ঠাপক আছিল, যিয়ে পশ্চিম ওড়িশাৰ বাবে ৰাষ্ট্ৰ গঠনৰ বাবে প্ৰচাৰ চলায়।

প্ৰাথমিক জীৱন আৰু শিক্ষা

nail|বি এইচ ইউত প্ৰেম ৰাম দুবে
প্ৰেম ৰাম দুবে হীৰাকুন্দ বান্ধ নিৰ্মাণৰ কামত ডুব যোৱা বহু গাঁৱৰ ভিতৰত অন্যতম এণ্টাৰডল দণ্ডপাটৰ গৌণ্টিয়া (মুখ্য গাঁওবুঢ়া) পৰিয়ালৰ মালিক ৰাম দুবেৰ চাৰিজন পুত্ৰৰ ভিতৰত জ্যেষ্ঠ আছিল। প্ৰথম তিনি বছৰ এণ্টাৰডলত গুহলপাদাত শিক্ষা গ্ৰহণ কৰে, তাৰ পিছত সাত বছৰ বয়সলৈকে বালণ্ডা গাঁৱত শিক্ষা গ্ৰহণ কৰে। ইয়াৰ পিছত জিলা স্কুলত চতুৰ্থ শ্ৰেণীত যোগদান কৰিবলৈ সম্বলপুৰলৈ পঠিওৱা হয়, য'ত তেওঁ মেট্ৰিকলৈকে শিক্ষা অব্যাহত ৰাখে।

তেওঁ ৰেভেনশ্ব' কলেজৰ ইষ্ট হোষ্টেলৰপৰা বি এ ডিগ্ৰী লাভ কৰাৰ পাছত বেনাৰস হিন্দু বিশ্ববিদ্যালয়ত ভৰ্তি হয়, য'ত তেওঁ একেলগে আইন, দৰ্শন, সংগীত, আৰু সূক্ষ্ম কলাত স্নাতকোত্তৰ ডিগ্ৰী লাভ কৰে। আইন বিষয়ত স্নাতকোত্তৰত প্ৰথম স্থান লাভ কৰি বেনাৰস হিন্দু বিশ্ববিদ্যালয়ৰ স্বৰ্ণ পদক লাভ কৰে। কিন্তু হীৰাকুন্দ মথাউৰি নিৰ্মাণৰ পূৰ্বে জাৰি কৰা খালী নিৰ্দেশৰ বাবে তেওঁক ঘৰলৈ মাতি অনাৰ বাবে পদক সংগ্ৰহ কৰিবলৈ সক্ষম নহ’ল। মথাউৰিটোৰ পৰিকল্পনা আৰু নিৰ্মাণ আৰু অঞ্চলটোৰ বাসিন্দাসকলক নিজৰ মাটিৰপৰা আঁতৰাই পেলোৱাৰ এইবোৰ পৰিঘটনাই দুবে আৰু তেওঁৰ চিন্তাধাৰাত গভীৰ প্ৰভাৱ পেলাইছিল।

১৯৫৫ চনত ভাৰতীয় স্বাধীনতা কৰ্মী জ্বলা প্ৰসাদ মিশ্ৰ আৰু শ্ৰীমতী বেদবতী মিশ্ৰৰ কন্যা শশীকলাৰ সৈতে বিবাহপাশত আবদ্ধ হয়।

কেৰিয়াৰ

প্ৰথম অৱস্থাত দুবেই দেউতাকে ধান খেতিৰ পাৰিবাৰিক বৃত্তি অনুসৰণ কৰিবলৈ বাধ্য হৈছিল যদিও অতি সোনকালেই আইন আৰু ৰাজনীতিৰ কেৰিয়াৰ অনুসৰণ কৰিবলৈ দুবেই আঁতৰি গৈছিল। ১৯৬৭ চনত তেওঁ সম্বলপুৰ আইন মহাবিদ্যালয়ত অংশকালীন প্ৰবক্তা হিচাপে যোগদান কৰে। অভ্যন্তৰীণ ৰাজনীতিৰ বাবে তেওঁ পদত্যাগ কৰে, কিন্তু সম্বলপুৰ বিশ্ববিদ্যালয়ৰ জ্যেষ্ঠ চেনেট সদস্য আৰু ছিণ্ডিকেট হিচাপে নিৰ্বাচিত হোৱাৰ কিছুসময়ৰ পাছতে ঘূৰি আহে। এই পদত অলপ সময় থকাৰ পিছত সম্বলপুৰ বিশ্ববিদ্যালয়ৰ আইন বিভাগৰ ডীন হয়। সম্বলপুৰ আইন মহাবিদ্যালয়ৰ অধ্যক্ষ পদতো গ্ৰহণ কৰে। তাৰ পিছত দুবেই কংগ্ৰেছ দলত যোগদান কৰে, তেতিয়াৰ কংগ্ৰেছৰ আঞ্চলিক সভাপতি খুৰা বোধৰাম দুবেৰ পথ অনুসৰণ কৰি। খুৰাৰ সৈতে কংগ্ৰেছৰ ছিমলা ৰাষ্ট্ৰীয় শীৰ্ষ সন্মিলনত অংশগ্ৰহণ কৰে, য'ত তেওঁ ভৱিষ্যত প্ৰধানমন্ত্ৰী চন্দ্ৰ শেখৰক সাক্ষাৎ কৰে। কিন্তু ক্ৰমান্বয়ে তেওঁ কংগ্ৰেছ দলৰ প্ৰতি মোহভংগ হৈ এই সিদ্ধান্তত উপনীত হয় যে তেওঁলোকে কোসালৰ জনসাধাৰণক সহায় কৰিবলৈ অনিচ্ছুক। ১৯৮৮ চনত তেওঁ নিজাকৈ ৰাজনৈতিক দল পশ্চিম উৰিষ্যা পিপলছ ফ্ৰণ্ট প্ৰতিষ্ঠা কৰে আৰু ১৯৯২ চনত কোসাল পাৰ্টি নামেৰে পৰিচিত হয়।

ইয়াৰদ্বাৰা দুবে কোছাল ৰাজ্য আন্দোলনৰ প্ৰতিষ্থাপক পিতৃ হৈ ভাৰতৰ ৰাষ্ট্ৰপতিৰ ওচৰত এখন স্মাৰক পত্ৰ দাখিল কৰে। ঝাৰখণ্ডৰপৰা স্থানীয় দলসমূহে সম্বলপুৰ আৰু সুন্দৰগড় জিলাক ঝাৰখণ্ডত অন্তৰ্ভুক্ত কৰাৰ দাবী। দুবেই কোসাল সন্মিলনী গঠন কৰি ৰাজ্য আৰু কেন্দ্ৰীয় চৰকাৰক প্ৰস্তাৱিত কোসাল ৰাজ্যৰ কোনো অংশ হস্তান্তৰৰ বাবে কোনো দাবীদাৰৰ সৈতে কোনো ধৰণৰ আলোচনাত নামিবলৈ আহ্বান জনায়। দুবেই যুক্তি দিছিল যে পঞ্জাৱৰ মাত্ৰ ৪৬,০০০ কিলোমিটাৰ ২,৭৫,০০০ বৰ্গ কিলোমিটাৰ আৰু এক কোটি জনসংখ্যাৰ পশ্চিম ওড়িশাক ৰাজ্যৰ অধিকাৰ প্ৰদান কৰা হোৱা নাই।

তেওঁ অঞ্চলটোৰ বাবে প্ৰথমখন কাকত কোসাল খবৰ প্ৰকাশ কৰে আৰু "কোসাল সেনা" গঠন কৰে। তেওঁ “হামে কোসলি হামাৰ ভাষা কোসলি” আৰু "কাইঁ কোসাল ৰাজ্য" গ্ৰন্থ লিখিছিল। 'কোসাল খবৰ'ত তেওঁ ওড়িশাৰ অভ্যন্তৰীণ অঞ্চলৰ জনসাধাৰণৰ বিৰুদ্ধে উপকূলীয় লোকে কৰা বৈষম্যৰ অন্ত পেলাবলৈ এখন সুকীয়া ৰাষ্ট্ৰ স্থাপনৰ বাবে নিজৰ ধাৰণা বিস্তাৰ কৰিছিল, আৰু প্ৰায়বোৰ প্ৰতিবাদী কাৰ্যসূচীৰ নেতৃত্ব দিছিল।

অন্যান্য কাম-কাজ

ৰাজনীতিৰ বাহিৰত দুবেই সম্বলপুৰত উকীল হিচাপে কাম কৰিছিল, আৰু ইতিহাস আৰু ভাষাৰ ওপৰতো প্ৰবন্ধ লিখিছিল। তেওঁৰ ঐতিহাসিক গৱেষণাৰ উল্লেখ কেইবাখনো ঐতিহাসিক গ্ৰন্থত উল্লেখ আছে, য’ত ড° পি এল দিৱানৰ “দক্ষিণ কোসাল কা প্ৰাচীন ইতিহাস”ও আছে। "ভাষাৰ ৰাজনীতি" নামৰ এটা প্ৰবন্ধত দৃঢ়তাৰে কোৱা হৈছে যে ওড়িয়া ভাষাক সম্বলপুৰ আৰু কালাহাণ্ডী জিলাৰ কথিত ভাষা হিচাপে ব্ৰিটিছ চৰকাৰে প্ৰতিষ্ঠা কৰিছিল, যাৰ ফলত সম্বলপুৰী ভাষী অঞ্চলসমূহক ওড়িয়া ভাষী অঞ্চল বুলি দাবী কৰা হৈছিল, আৰু পিছলৈ ৰাজ্যৰপৰা বঞ্চিত হৈছিল।

মৃত্যু

দীৰ্ঘদিনীয়া অসুস্থতাৰ অন্তত ২০১২ চনৰ ১৭ ছেপ্টেম্বৰত প্ৰেম ৰাম দুবেৰ মৃত্যু হয়। তেওঁৰ সন্মানত সম্বলপুৰৰ আদালতসমূহ এদিনৰ বাবে স্থগিত ৰখা হৈছিল।

তথ্যসূত্ৰ

শ্ৰেণী:ওড়িয়া ব্যক্তি
শ্ৰেণী:সম্বলপুৰ